Diari Oficial de la Generalitat Valenciana


Sumari del DOGV 9214, del 12-11-2021 (2021/10843)

ACORD de 4 d'octubre de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Carmen Escudero Ramos i Luis Peg Sánchez. EIP 454/2017.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9214

Data del DOGV
:   12-11-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10148


Data del document
:   04-10-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 4 d'octubre de 2021, de la directora general del Sector Públic i Patrimoni, d'incoació del procediment per a la declaració administrativa d'herència intestada a favor de la Generalitat i adjudicació dels béns i drets de l'herència de Carmen Escudero Ramos i Luis Peg Sánchez. EIP 454/2017. [2021/10176]  
Núm. d'expedient: EIP 454/2017.  
Causants: Carmen Escudero Ramos i Luis Peg Sánchez.  
DNI: \*\*\*\*363\*, \*\*\*\*711\*\*, respectivament.  
Lloc i data de la defunció: València, 10 de juliol de 1972 i 19 d'abril de 2008, respectivament.  
Últim domicili: València  
  
Antecedents de fet  
La Conselleria d'Hisenda i Model Econòmic ha tingut coneixement per l'Advocacia General de la Generalitat de la interlocutòria del Jutjat de Primera Instància núm. 6 de València del procediment monitori 2019/2015, seguit contra els cònjuges Carmen Escudero Ramos i Luis Peg Sánchez.  
El jutjat esmentat comunica la renúncia a l'herència per part de la filla dels causants.  
El Jutjat de Primera Instància núm. 12 de València, procediment monitori 834/2020, adjunta documentació personal d'aquests darrers.  
  
Una vegada s'ha acreditat que Carmen Escudero Ramos mor el 10 de juliol de 1972 sense haver atorgat testament i sense hereus coneguts, aplicant els articles 913, 943 i 944 del Codi Civil, heretarà d'ella el cònjuge vidu.   
Una vegada acreditat que Luis Peg Sánchez mor el 19 d'abril de 2008 sense haver atorgat testament i sense hereus coneguts, com que va estar empadronat a l'Ajuntament de València, és procedent iniciar el procediment administratiu dirigit a efectuar la declaració de la Generalitat com a hereua abintestada.  
  
Fonaments de dret  
En compliment del que estableixen l'article 71.1.c de la Llei orgànica 5/1982, d'1 de juliol, d'Estatut d'Autonomia de la Comunitat Valenciana; l'article 43,3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i atés el que estableixen els articles 20 i següents de la Llei 33/2003, de 3 de novembre, de patrimoni de les administracions públiques, és procedent incoar l'expedient per a la declaració d'herència intestada a favor de la Generalitat.  
Així, en l'exercici de les competències que m'atribueix l'article 9 del Decret 171/2020, de 30 d'octubre, del Consell, d'aprovació del Reglament orgànic i funcional de la Conselleria d'Hisenda i Model Econòmic, i basant-me en el que disposa l'article 58 de la Llei 39/2015, d'1 d'octubre, del procediment administratiu comú de les administracions públiques, acorde:  
  
Primer  
Incoar el procediment de declaració de la Generalitat com a hereua abintestada de Carmen Escudero Ramos i Luis Peg Sánchez, d'acord amb el que estableixen l'article 43.3 de la Llei 14/2003, de 10 d'abril, de patrimoni de la Generalitat; el Decret 20/2019, de 15 de febrer, del Consell, pel qual es regula el procediment per a la tramitació d'expedients d'herències intestades a favor de la Generalitat, i els articles 20 i següents de la Llei 33/2003, de 3 de novembre, de patrimoni de les administracions públiques.  
  
Segon  
Realitzar els actes i les comprovacions que siguen necessaris per a determinar la procedència dels drets successoris de l'Administració de la Generalitat i incloure en l'expedient totes les dades que es puguen obtindre sobre els causants i els seus béns i drets.  
A aquest efecte, si aquesta documentació no haguera sigut remesa per l'òrgan judicial o persona titular de la notaria, se sol·licitarà de les autoritats i personal funcionari públic, registres i la resta d'arxius públics, la informació sobre els causants i els béns i drets de la seua titularitat que s'estime necessària per a la millor instrucció de l'expedient.  
  
Tercer  
Publicar aquest acord en el Diari Oficial de la Generalitat Valenciana, en la pàgina web d'aquesta conselleria i, durant el termini d'un mes, als taulers d'anuncis dels ajuntaments corresponents a l'últim domicili dels causants, al del lloc de la defunció i on estiga la major part dels seus béns.  
  
Quart  
Obrir el termini per a presentar al·legacions o qualsevol informació en relació amb els béns dels causants o l'eventual existència de persones amb dret a heretar. Qualsevol persona podrà presentar aquestes al·legacions o aportar documents o altres elements de judici en qualsevol moment anterior a la resolució del procediment.  
  
València, 4 d'octubre de 2021.- La directora general del Sector Públic i Patrimoni: Isabel Castelló García.